Zeti Akhtar Aziz

Tan Sri Datin Paduka Dr. Ungku Zeti Akhtar binti Ungku Abdul Aziz (lahir 27 Ogos 1947) merupakan anak kepada Profesor Diraja Ungku Abdul Aziz Ungku Abdul Hamid dan Sharifah Azah Aziz, ialah wanita yang pertama dilantik sebagai Gabenor Bank Negara Malaysia. Beliau juga dilihat sebagai salah seorang wanita yang begitu berkuasa di Malaysia.

Pada 13 September 2010, Zeti terpilih sebagai antara Ketua Bank Pusat Terbaik Dunia oleh majalah Global Finance.

Kehidupan awal
Beliau dilahirkan di Johor Bahru, Johor dan mendapat pendidikan awal di Sekolah Menengah Assunta, Petaling Jaya pada 1958. Pada tahun 1970, beliau menerima Ijazah Sarjana Muda Ekonomi dalam bidang Ekonomi Analitikal dan kemudiannya melanjutkan pengajian beliau ke peringkat Sarjana dan Doktor Falsafah dalam bidang kewangan dan ekonomi antarabangsa pada 1978.

Kerjaya
Beliau memulakan kerjaya sebagai Penyelidik ekonomi di Pusat Penyelidikan dan Pembelajaran Bank Pusat Asia Tenggara (South-East Asia Central Bank Training & Research Centre) pada tahun 1979 hingga 1984. Kemudian beliau dilantik sebagai Penolong Pengurus Jabatan Ekonomi di Bank Negara Malaysia.

Pada tahun 1994, beliau telah dilantik sebagai Ketua Jabatan Ekonomi Bank Negara Malaysia. Pada 1 September 1998, beliau dilantik sebagai Pemangku Gabenor Bank Negara Malaysia selepas Datuk Ahmad Mohd Don mengundurkan diri. Kemudian pada 1 Mei 2000, beliau dilantik sebagai Gabenor Bank Negara Malaysia ketujuh dan wanita pertama dilantik dalam jawatan tersebut.

Beliau juga pernah dilantik sebagai Pengarah Pengurusan Danaharta Nasional Berhad dari tahun 1998 - 2000. Beliau juga merupakan Ahli Lembaga Pengarah Khazanah Nasional Bhd sejak tahun 2004.

Pada 20 April 2011, beliau telah dilantik semula sebagai Gebenor Bank Negara Malaysia (BNM) bagi tempoh lima tahun berkuat kuasa 1 Mei 2011.

Keluarga
Beliau berkahwin dengan Dr Taufik Ayman dan dikurniakan 2 orang cahaya mata, iaitu Alif dan Aziz Ayman. Bapa beliau ialah Profesor Diraja Ungku Abdul Aziz Ungku Abdul Hamid manakala ibu beliau ialah Sharifah Azah Mohamed Alsagoff.

Ketua Bank Pusat Terbaik Dunia
Pada 13 September 2010, Dr Zeti terpilih sebagai antara Ketua Bank Pusat Terbaik Dunia oleh majalah Global Finance. Ia berdasarkan faktor kawalan inflasi, sasaran pertumbuhan ekonomi, kestabilan mata wang dan pengurusan kadar faedah. Turut menerima anugerah ialah Ketua Bank Pusat Australia Glenn Stevens, Stanley Fischer (Israel), Lee Seong-tae (Korea Selatan), Fai-Nan Perng (Taiwan), Durmus Yilmaz (Turki) dan Trichet (Kesatuan Eropah).

Darjah Kebesaran

Kehormatan Malaysia
  :
  Panglima Setia Mahkota (PSM) – Tan Sri (2001)
  :
  Darjah Mahkota Johor Yang Amat Mulia Pangkat Kedua (DPMJ) – Datin Paduka (1998)
 Darjah Kerabat Johor Yang Amat Dihormati Pangkat Kedua (DK II) (2000)
  :
  Darjah Kebesaran Sri Sultan Ahmad Shah Pahang (SSAP) – Dato' Sri (2002)
  :
  Seri Utama Mahkota Wilayah (SUMW) – Datuk Seri Utama (2009)

Kehormatan Antarabangsa 

  :
  Gold and Silver Star of the Order of the Rising Sun (2017)

Lihat juga
 Gabenor Bank Negara Malaysia

Rujukan

Pautan luar
 Salasilah Keluarga Diraja Johor

Gabenor Bank Negara Malaysia
Kelahiran 1947
Orang dari Johor
Orang Malaysia berketurunan Arab
Orang Malaysia berketurunan Cherkes
Orang Malaysia berketurunan Turki
Muslim Malaysia
Orang Malaysia berketurunan Melayu
Ahli ekonomi Malaysia
Orang Malaysia berketurunan Inggeris
Tokoh Maal Hijrah
Penerima Panglima Setia Mahkota
Penerima Darjah Kerabat Johor Yang Amat Dihormati Pangkat Kedua
Penerima Darjah Dato’ Paduka Mahkota Johor
Penerima Darjah Seri Utama Mahkota Wilayah
Penerima Darjah Sri Sultan Ahmad Shah Pahang
Orang Malaysia berketurunan Yaman
Alumni Universiti Malaya